आलू की गिरती कीमतों पर डीसी से मिले किसान
आलूकी गिरती कीमतों से परेशान आलू उत्पादक किसान सोमवार को डिप्टी कमिश्नर विपुल उज्ज्वल से मिले और कोल्ड स्टोर मालिकों कमीशन एजेंटों की मनमर्जी रोकने का आह्वान किया। किसान नेताओं ने डीसी विपुल उज्जवल को मांगपत्र सौंप समस्याएं हल करने की मांग की। वहीं, डीसी ने संबंधित अधिकारियों, कोल्ड स्टोर मालिकों कमीशन एजेंटों की बैठक बुला समस्या को हल करने का भरोसा दिया है। किसान यूनियन के जिला प्रधान सुरिंदर सिंह बैंस ने कहा कि सरकार किसानों की खुशहाली के लिए कोई ठोस नीति नहीं ला सकी।
आलू उत्पादक एसो. के प्रधान लखबीर चाहल ने कोल्ड स्टोर मालिकों द्वारा आलु रखने के किराए में की गई वृद्धि की निंदा की और प्रशासन से जिला स्तरीय कमेटी का गठन कर रेट तय करने की मांग की। इस अवसर पर राणा राम जी दास, चूहड़ सिंह उसमानपुर, कुलविंदर सिंह, अजैब, परमजीत सिंह, मोहन चक्क माईदास आदि उपस्थित थे।
आलू उत्पादक डीसी से बोले-कोल्ड स्टोर मालिकों की मनमर्जी से उन्हें बचाएं।
hin_Deva hin_Deva hin_Deva hin_Deva